เรื่องร้องเรียน: เคสอู่ซ่อมรถโอล้างเกียร์ออโต้ในชุมชน ซอย 99 ถนนมาเจริญ เขตหนองแขม ที่ร้องเรียนตั้งแต่ปลายปี 2565  เห็นว่าเจ้าหน้าที่เขตส่งเรื่องไปยังเทศกิจมีการออกใบแจ้งความเปรียบเทียบค่าปรับ (ซึ่งเราไม่แน่ใจถึงสถานะขั้นตอนว่าดำเนินการอะไรไปแล้ว ถ้าเป็นไปได้อยากทราบหลักฐานของเจ้าหน้าที่นิดนึงค่ะ และการที่กิจการเพิกเฉยยังคงเปิดกิจการที่ละเมิดกฏหมายแม้สั่งระงับกิจการ อันนี้ทำได้หรือไม่ หรือเป็นเรื่องปกติคะ  ต้องรอคำสั่งระดับไหนถึงจะหยุดทันที)   วันนี้กิจการยังคงเปิดรับรถลูกค้าเข้ามาทำอย่างต่อเนื่อง 29 มิ.ย. มีการเปลี่ยนถ่ายน้ำมันให้ลูกค้าตามปกติ  วันนี้ซ่อมเกียร์มีการใช้เครื่องที่เสียงดังเหมือนเดิม
การดำเนินการของเจ้าหน้าที่: สำนักงานเขตหนองแขม ได้ตรวจสอบเรื่องร้องเรียนดังกล่าวแล้ว พบว่าอยู่ระหว่างการพิจารณาเปรียบเทียบปรับของคณะกรรมการพิจารณาเปรียบเทียบปรับ และจากการตรวจสอบพบว่าผู้ประกอบการมีการซ่อมบำรุงรถของตนเอง โดยได้แสดงเอกสารให้เจ้าหน้าที่ตรวจสอบกรรมสิทธิ์การครอบครองรถ เจ้าหน้าที่จึงแนะนำด้วยวาจาให้ใช้ความระมัดระวังในขั้นตอนที่ก่อให้เกิดเสียงและกลิ่น เพื่อป้องกันไม่ให้เสียงและกลิ่นรบกวนผู้อาศัยใกล้เคียง
ความเห็นของผู้แจ้ง: สำหรับปัญหายังคงไม่ได้รับการแก้ไข  และที่เจ้าหน้าที่มาเข้าพบว่าสถานประกอบการซ่อมรถของตัวเองน่าจะเป็นข้อมูลที่คลาดเคลื่อน หรืออาจจะเป็นการซ่อมรถของเจ้าของอู่จริง "เฉพาะวันนั้น" ที่ตรงกับวันที่เจ้าหน้าที่มา  แต่สิ่งที่เป็นความจริงคืออู่มีลูกค้าเข้าออกต่อเนื่องนะคะ  ไม่ได้มีการพักกิจการใดๆ แบบถาวรในช่วงที่ระหว่างร้องเรียน  ถึงได้มีการร้องเรียนต่อเนื่อง
พื้นที่: แขวงหนองแขม เขตหนองแขม กรุงเทพมหานคร